На основу члана 22. Закона о јавним предузећима (''Службени гласник РС'' број 15/2016) , члана 67. Статута града Ужица («Службени лист града Ужица», број 16/13-пречишћен текст) и члана 46. става 1. тачка 9. и става 2. Одлуке о усклађивању пословања Јавног предузећа ''Велики парк'' из Ужица са Законом о јавним предузећима («Службени лист града Ужица», број 25/16), Скупштина града Ужица на седници одржаној ­­\_\_\_\_\_\_\_\_\_.године , доноси

**РЕШЕЊЕ**

**I** Даје се сагласност на Одлуку Надзорног одбора ЈП ''Велики парк '' Ужице број 201 од 24.04.2017. године да се исказана добит за пословну 2016.годину распоређује за покриће дела губитка предузећа за 2014 и 2015. годину.

**II** Решење доставити ЈП''Велики парк'' и Градској управи за инфраструктуру и развој.

**РЕПУБЛИКА СРБИЈА**

**ГРАД УЖИЦЕ**

**СКУПШТИНА ГРАДА**

**I број 023-68/17**

**\_\_\_\_\_\_\_\_\_. 2017. године**

 **У ж и ц е**

**ПРЕДСЕДНИК СКУПШТИНЕ**

 **Бранислав Митровић**

**О б р а з л о ж е њ е**

Чланом 22. Закона о јавним предузећима прописано је да надзорни одбор доноси одлуку о расподели добити односно покрићу губитка, уз сагласност надлежног органа локалне самоуправе.

Чланом 46. став 1. тачка 9. и става 2. Одлуке о усклађивању пословања Јавног предузећа ''Велики парк'' из Ужица са Законом о јавним предузећима прописано је да Надзорни одбор доноси одлуку о расподели добити, одосно покрићу губитка уз сагласност Скупштине града.

Имајући у виду напред наведене одредбе и да је Надзорни одбор ЈП ''Велики парк'' донео Одлуку о покрићу губитка за 2014 и 2015.годину број 201 од 24.04.2017.године Градско веће на седници одржаној 05.06.2017.године утврдило је Предлог решења о давању сагласности на Одлуку Надзорног одбора ЈП ''Велики парк'' Ужице и предлаже Скупштини да овај предлог размотри и усвоји.